Ο **Τίιτ Αουγκούστοβιτς Σοκκ** (επίσης **Τουτ Γιαννόπουλος**, εσθονικά: *Tiit Sokk*‎, ρωσικά: *Тийт Аугустович Сокк*‎, γενν. 15 Νοεμβρίου 1964, Τάρτου, ΕΣΣΔ) είναι Εσθονός πρώην επαγγελματίας καλαθοσφαιριστής και νυν προπονητής καλαθοσφαίρισης. Έχει ύψος 1,91 μέτρα και αγωνιζόταν στην θέση του πλέι μέικερ.

Σταδιοδρομία
------------

Ο Σοκκ ξεκίνησε τη σταδιοδρομία του σε ηλικία δεκαπέντε ετών από την Κάλεβ Τάλιν, στην οποία παρέμεινε μέχρι το 1984. Εκείνη την χρονιά μεταγράφηκε στην Ντιναμό Μόσχας, όπου αγωνίστηκε για δύο χρόνια, πριν επιστρέψει και πάλι στην Κάλεβ Τάλιν, κατακτώντας μαζί της το πρωτάθλημα Σοβιετικής Ένωσης του 1991.

Το καλοκαίρι του 1992 υπέγραψε στην ομάδα του Παναθηναϊκού, όπου αγωνίστηκε για τέσσερις σεζόν. Με τους "πράσινους" κατέκτησε το κύπελλο Ελλάδας του 1993 κερδίζοντας την ομάδα του Άρη με 96-89, όπου ο Σοκκ πέτυχε πέντε πόντους. Η ομάδα των Αθηνών επέστρεψε στους τίτλους τρία χρόνια αργότερα, όταν στον τελικό του κυπέλλου κέρδισε τον Ηρακλή με 85-74, όπου ο Εσθονός βοήθησε την ομάδα του με έντεκα πόντους.

Την ίδια χρονιά, οι "πράσινοι" κατέκτησαν για πρώτη φορά την Ευρωλίγκα, νικώντας στον τελικό την ομάδα της Μπαρτσελόνα, χωρίς όμως την συμμετοχή του Σοκκ.

Την σεζόν 1996-97 επέστρεψε στην Κάλεβ Τάλιν, για να υπογράψει στον Άρη το καλοκαίρι του 1997. Με τους "κίτρινους" αγωνίστηκε σε δεκαπέντε παιχνίδια πρωταθλήματος με μέσο όρο 5,9 πόντων, πριν αποχωρήσει από την ενεργό δράση τον Ιανουάριο του 1998.

Παράλληλα με την επαγγελματική του καριέρα, υπήρξε διεθνής με την εθνική ομάδα της Σοβιετικής Ένωσης, με την οποία κατέκτησε το χρυσό μετάλλιο στην Ολυμπιάδα της Σεούλ, το αργυρό μετάλλιο στο Μουντομπάσκετ του 1986 και του 1990, το αργυρό μετάλλιο στο Ευρωμπάσκετ του 1987 και το χάλκινο στο Ευρωμπάσκετ του 1989.

Συνέχισε να δραστηριοποιείται στην προπονητική, όντας πρώτος προπονητής της εθνικής ομάδας της Εσθονίας στο Ευρωμπάσκετ του 2015.

Τίτλοι
------

* 2 πρωταθλήματα Εσθονίας: 1984, 1985
* 1 πρωτάθλημα Σοβιετικής Ένωσης: 1991
* 1 πρωτάθλημα Εσθονίας: 1992
* 2 κύπελλα Ελλάδας: 1993, 1996

Παραπομπές
----------

1. ↑  «Eurobasket 2015 Preview: Όμιλος Δ'». *Rabona* (στα Αγγλικά). 5 Σεπτεμβρίου 2015. Ανακτήθηκε στις 15 Αυγούστου 2022.
2. ↑  «Basketball - Soviet Union Premier League - The-Sports.org». Αρχειοθετήθηκε από το πρωτότυπο στις 6 Δεκεμβρίου 2016. Ανακτήθηκε στις 6 Ιανουαρίου 2017.
3. ↑  «1993 – Κυπελλούχος Ελλάδας - Το paobc.gr». Αρχειοθετήθηκε από το πρωτότυπο στις 2 Φεβρουαρίου 2017. Ανακτήθηκε στις 6 Ιανουαρίου 2017.
4. ↑  «1996 – Κυπελλούχος Ελλάδας - Το paobc.gr». Αρχειοθετήθηκε από το πρωτότυπο στις 3 Φεβρουαρίου 2017. Ανακτήθηκε στις 6 Ιανουαρίου 2017.
5. ↑  «1996 – Πρωταθλητής Ευρώπης (Παρίσι, 9-11/4) - Το paobc.gr». Αρχειοθετήθηκε από το πρωτότυπο στις 3 Φεβρουαρίου 2017. Ανακτήθηκε στις 6 Ιανουαρίου 2017.
6. ↑  Seoul 1988 Summer Olympics - results & video highlights
7. ↑  «World Championship 1986 - Linguasport». Αρχειοθετήθηκε από το πρωτότυπο στις 22 Ιουνίου 2015. Ανακτήθηκε στις 6 Ιανουαρίου 2017.
8. ↑  World Championship 1990 - Linguasport
9. ↑  «Eurobasket 1987 in Greece». Αρχειοθετήθηκε από το πρωτότυπο στις 8 Μαρτίου 2005. Ανακτήθηκε στις 8 Μαρτίου 2005.
10. ↑  European Championship for Men (1989) | FIBA Europe
11. ↑  Tiit Sokk Basketball Coach Profile[*νεκρός σύνδεσμος*]

Πηγές
-----

* Tiit Sokk Bio, Stats, and Results | Olympics at Sports-Reference.com
* Tiit Sokk - ESBL

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8604149544626300490000

 |

 |